**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 24.07.2025, ora 08:00 – 25.07.2025, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 25.07.2025, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 24.07.2025, la ora 11:00, **Atenţionarea Hidrologică nr. 57 – COD GALBEN**, valabilă în intervalul *24.07.2025 ora 12:00 – 24.07.2025 ora 24:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Strei, Timiș, Cerna și Jiu*, cu posibile depăşiri ale **COTELOR DE ATENŢIE.**

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- CARAŞ-SEVERIN, GORJ, HUNEDOARA, MEHEDINŢI și TIMIŞ (5 prefecturi) – COD GALBEN.*

**RÂURI**

**Debitele au fost, în general, staționare**, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Buzău, Rm. Sărat, Putna, Trotuș, Bistrița, Moldova, Suceava, cursul mijlociu și inferior al Mureșului și cursul superior și mijlociu al Prutului, unde au fost în scădere.

Pe râurile din bazinul Cernei, bazinul superior al Timișului, bazinul superior și mijlociu al Jiului, debitele au fost în creștere ca urmare a precipitațiilor înregistrate și propagării, iar pe cursul inferior al Prutului, debitele au fost în creștere prin propagare.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mici (sub 30%) pe râurile din bazinele hidrografice: Lăpuș, Crasna, Barcău, Crișuri, Mureș, Bega Veche, Timiș, Moravița, Caraş, Nera, Cerna, Bârlad, pe afluenții din bazinul superior și mijlociu al Prutului, bazinul inferior al Jiului, unii afluenți din bazinele Oltului, Argeşului, Vedei și pe râurile din Dobrogea.

În interval s-au emis șase **ATENȚIONĂRI HIDROLOGICE** pentru fenomene imediate.

A fost în vigoare **ATENȚIONAREA HIDORLOGICĂ nr. 57** din 24.07.2025 până la ora 24:00.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, staționare**, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Buzău, Rm. Sărat, Putna, Trotuș, Bistrița, Moldova, Suceava, cursul mijlociu și inferior al Mureșului și cursul superior și mijlociu al Prutului, unde vor fi în scădere, iar pe cursul inferior al Prutului, debitele vor fi în creștere prin propagare.

Sunt posibile scurgeri pe versați, torenți și pâraie, viituri rapide pe râurile mici cu posibile efecte de inundații locale și creșteri izolate de niveluri și debite pe unele râuri mici din zonele de deal și munte din centrul și sudul țarii, ca urmare a precipitațiilor sub formă de aversă, izolat însemnate cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 24 - 25.07.2025 a fost staționar, având valoarea de 2700 m3/s**, sub media multianuală a lunii iulie (5350 m3/s).

În aval de Porţile de Fier debitele au fost în creștere pe sectorul Gruia - Calafat, relativ staționare pe sectoarele Bechet – Corabia și Galați – Tulcea și în scădere pe sectorul Tr. Măgurele – Brăila.

**Debitul la intrarea în țară (secțiunea Baziaș) va fi staționar (2700 m3/s).**

În aval de Porțile de Fier debitele vor fi în creștere pe sectorul Gruia – Tr. Măgurele și în scădere pe sectorul Zimnicea – Tulcea.

**2.** **Situaţia meteorologică în intervalul 24.07.2025, ora 09:00 –25.07.2025, ora 06:00**

**Administraţia Naţională de Meteorologie** (A.N.M.) a emis în data de 24.07.2025, la ora 10:00, **Avertizarea Meteorologică nr. 98**, conform căreia:

**- MESAJ 1, COD PORTOCALIU:** ,,*În sudul și vestul Olteniei, precum și în sudul și centrul Munteniei, valul de căldură va persista, va fi caniculă, disconfort termic accentuat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor încadra între 37 și 39 de grade. Minimele termice vor fi de 20...22 de grade, astfel că vor caracteriza o noapte tropicală.”*

**- MESAJ 1, COD GALBEN:** ,,*Valul de căldură se va extinde în cea mai mare parte a țării, va fi disconfort termic și indicele temperatură-umezeală (ITU) va depăși ușor pragul critic de 80 de unități. Va fi caniculă în Banat și Crișana, în vestul și sud-vestul Transilvaniei, nordul Olteniei și al Munteniei, precum și în sudul Moldovei și în Dobrogea continentală. Maximele se vor încadra între 33 și 37 de grade, iar minimele, în general, între 18 și 20 de grade.”*

**- MESAJ 1, COD GALBEN:** ,,*În sudul Banatului, sud-vestul Transilvaniei și în vestul Olteniei vor fi perioade cu instabilitate atmosferică accentuată ce se va manifesta prin averse torențiale, descărcări electrice, intensificări de scurtă durată ale vântului (rafale de 50...60 km/h) și izolat grindină de mici dimensiuni (<2 cm). În intervale scurte de timp sau prin acumulare, cantitățile de apă vor fi de 25...30 l/mp și izolat de peste 40 l/mp.”*

**- MESAJ 2, COD PORTOCALIU:** ,,*În Oltenia, Banat, cea mai mare parte a Munteniei, sudul Crișanei, precum și în sud-vestul Transilvaniei, valul de căldură se va intensifica, va fi caniculă, disconfort termic accentuat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor încadra între 37 și 39 de grade. Minimele termice vor fi de 20...22 de grade și vor caracteriza o noapte tropicală.”*

**- MESAJ 2, COD GALBEN:** ,,*Valul de căldură va persista în cea mai mare parte a țării. Disconfortul termic va fi ridicat, iar indicele temperatură-umezeală (ITU) va depăși ușor pragul critic de 80 de unități. Va fi caniculă în Crișana, cea mai mare parte a Transilvaniei, sudul și centrul Moldovei, nord-estul Munteniei și în Dobrogea continentală. Maximele se vor încadra între 33 și 37 de grade, iar minimele în general între 18 și 21 de grade. Notă: până la sfârșitul săptămânii, valul de căldură, canicula și disconfortul termic se vor intensifica, îndeosebi în vestul, sudul și parțial în centrul țării.”*

Această **Avertizare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- CĂLARAŞI, DOLJ, GIURGIU, ILFOV, MEHEDINȚI, OLT, TELEORMAN şi Municipiul BUCUREŞTI (8 prefecturi) – COD PORTOCALIU (MESAJ 1);*

*- ALBA, ARAD, ARGEŞ, BIHOR, BRAȘOV, BRĂILA, BUZĂU, CARAŞ-SEVERIN, CLUJ, CONSTANŢA, DÂMBOVIŢA, GALAŢI, GORJ, HUNEDOARA, IALOMIŢA, MEHEDINŢI, PRAHOVA, SĂLAJ, SATU MARE, SIBIU, TIMIŞ, TULCEA, VÂLCEA și VRANCEA (24 prefecturi) – COD GALBEN (MESAJ 1);*

*- ALBA, ARAD, ARGEŞ, CARAŞ-SEVERIN, CĂLARAŞI, DÂMBOVIŢA, DOLJ, GIURGIU, GORJ, HUNEDOARA, IALOMIŢA, ILFOV, MEHEDINŢI, OLT, PRAHOVA, TELEORMAN, TIMIŞ, VÂLCEA şi Municipiul BUCUREŞTI (19 prefecturi) – COD PORTOCALIU (MESAJ 2);*

*- BACĂU, BIHOR, BISTRIŢA-NĂSĂUD, BRAŞOV, BRĂILA, BUZĂU, CLUJ, CONSTANŢA, COVASNA, GALAŢI, IAŞI, MARAMUREŞ, MUREŞ, SĂLAJ, SATU MARE, SIBIU, TULCEA, VASLUI și VRANCEA (19 prefecturi) – COD GALBEN (MESAJ 2)*.

**ÎN ŢARĂ**

Valul de căldură s-a extins în vestul, sudul și parțial în centrul, sud-estul și estul țării, unde au fost caniculă și disconfort termic accentuat, iar indicele temperatură-umezeală (ITU) a depășit pragul critic de 80 de unități. În restul zonelor, vremea a fost călduroasă. Cerul a fost variabil, cu înnorări temporar accentuate, averse și descărcări electrice, în special după-amiaza şi seara, local în sud-estul Crișanei, estul Banatului, în Transilvania, precum și în jumătatea de vest a Moldovei și nordul Olteniei. Pe arii restrânse s-au acumulat cantități de apă de peste 10...20 l/mp, până la 31 l/mp la stația hidrometrică Lazaru (județul Hunedoara). Au fost consemnate căderi de grindină la Târnăveni (județul Mureș) și, din surse externe, în județul Suceava și vijelii pe raza localităților Târnăveni (județul Mureș) și Polovragi (județul Gorj). Vântul a suflat slab și moderat, pe alocuri cu intensificări de scurtă durată asociat averselor (rafale în general de 45...60 km/h și de peste 80 km/h în centrul țării). Temperaturile maxime s-au situat între 28 de grade la Mangalia și 38 de grade la Sânnicolau Mare, Drobeta-Turnu Severin, Calafat, Băilești și Giurgiu. La ora 6 temperatura aerului avea valori cuprinse între 12 grade la Miercurea Ciuc și 25 de grade la Dumbrăvița de Codru, Șiria și Oravița. Noaptea, pe alocuri s-a format ceață în Dobrogea și în depresiuni.

***Observație*** *- de ieri dimineață de la ora 6 au fost emise 39 mesaje pentru fenomene meteorologice periculoase imediate:*

*- 11 avertizări cod portocaliu, dintre care 4 de către SRPV Bacău și SRPV Sibiu, 2 de către SRPV Timișoara și 1 de către SRPV Craiova;*

*- 28 atenționări cod galben, dintre care 10 de către SRPV Bacău, 7 de către SRPV Craiova, 7 de către SRPV Sibiu, 3 de către SRPV Constanța și 1 de către SRPV Cluj.*

**LA BUCUREŞTI**

Valul de căldură, canicula și disconfortul termic accentuat s-au menținut, iar indicele temperatură-umezeală (ITU) a depășit pragul critic de 80 de unități. Cerul a fost variabil ziua și senin seara și noaptea. Vântul a suflat slab până la moderat. Temperatura maximă a fost de 36 de grade la Afumați și Băneasa și de 37 de grade la Filaret. La ora 6 se înregistrau 18 grade în Băneasa, 21 de grade la Afumați și 22 de grade la Filaret.

**3. Prognoza meteorologică în intervalul 25.07.2025, ora 09:00 –26.07.2025, ora 09:00**

**ÎN ŢARĂ**

Valul de căldură, canicula și disconfortul termic se vor intensifica, îndeosebi în vestul, sudul și parțial în centrul țării, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa între 28 și 39 de grade, iar cele minime vor fi cuprinse între 12 și 27 de grade, cu valori de peste 20 de grade pe arii extinse în regiunile sudice și sud-estice, local în cele vestice și estice și izolat în rest, caracterizând o noapte tropicală. Cerul va fi variabil, cu înnorări temporar accentuate, averse, descărcări electrice și intensificări de scurtă durată ale vântului, în special după-amiaza și seara, pe arii restrânse la munte, în Moldova, Muntenia, Transilvania și posibil cu totul izolat în Oltenia și în Maramureș. Cantitățile de apă vor putea depăși 15...25 l/mp și vor fi condiții de grindină.

**LA BUCUREŞTI**

Valul de căldură se va intensifica. Va fi caniculă și disconfort termic accentuat, iar indicele temperatură-umezeală (ITU) va depăși pragul critic de 80 de unități. Cerul va fi mai mult senin, iar vântul va sufla slab și moderat. Temperatura maximă se va situa în jurul valorii de 39 de grade, iar cea minimă va fi de 20...23 de grade caracterizând o noapte tropicală.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

***Administrația Națională Apele Române*** revine cu informații despre monitorizarea calitativă a cursurilor de apă: Corund, Târnava Mică, Târnava Mare și Mureș.

În data de 24.07.2025 s-au constatat următoarele:

- **râul Corund**: concentrația clorurilor, pe probele de apă prelevate în secțiunea *amonte confluență cu r. Târnava Mică*, în data de 24.07.2025, ora 06:00, a scăzut cu 288 mg/l față de valoarea (2826 mg/l) înregistrată în data de 23.07.2025, ora 18:00; conform măsurătorilor cu frecvență orară, în situ, în ultimele 24 ore, conductivitatea în secțiunea *r. Corund amonte confluență cu r. Târnava Mică* a variat între 7230 μS/cm și 12520 μS/cm;

- **calitatea râului Târnava Mică** este influențată de aportul râului Corund; rezultatele analizelor prezintă o variație ușor pulsatorie și se mențin la valori mult mai scăzute față de cele înregistrate la declanșarea evenimentului de calitate; în data de 24.07.2025, ora 06:00, în secțiunea *Târnăveni priză*, concentrația clorurilor a scăzut cu 144 mg/l față de valoarea de 397 mg/l înregistrată în data de 23.07.2025, ora 18:00; conform măsurătorilor cu frecvență orară, în situ, în ultimele 24 ore, conductivitatea în secțiunea *Târnava Mică aval loc. Praid* a variat între 1609 μS/cm și 4580 μS/cm;

- **râul Târnava Mare - secțiunea Mihalț**: în data de 24.07.2025, ora 06:00, concentrația clorurilor a crescut cu 19 mg/l față de valoarea de 207 mg/l înregistrată în data de 23.07.2025, ora 18:00; conform măsurătorilor cu frecvență orară, în situ, în ultimele 24 ore, conductivitatea a variat între 1028 μS/cm și 1176 μS/cm;

- **râul Mureș**: în data de 24.07.2025, ora 06:00, în secțiunea *Nădlac*, concentrația clorurilor a scăzut cu 6,4 mg/l față de valoarea de 69,3 mg/l înregistrată în data de 23.07.2025, ora 06:00; conform măsurătorilor cu frecvență orară, în situ, în ultimele 24 ore, conductivitatea pe râul Mureș în secțiunea *Nădlac* a variat între 438 μS/cm și 466 μS/cm.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

**Județul Vaslui**

Se aplică, începând cu 01.07.2025, prevederile „Planului de restricții ți folosire a apei în perioade deficitare”, treapta I, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești.

***Administratia Bazinala de Apă Jiu***

**Județul Hunedoara**

Pentru aducțiunea Priza Buta, Ac. Valea de Pești-Jiul de Vest, la circa 30 km de municipiul Petroșani, sunt în desfășurare lucrări conexe. Conducta Buta- Baraj, funcționează în probe tehnologice, începând cu data de 05.01.2025, până la finalizarea lucrărilor.

***Administratia Bazinala de Apă Buzău-Ialomița***

Se aplică prevederile „Planului de restricții și folosire a apei în perioade deficitare pentru următoarele sectoare:

- Treapta III de restricții pentru sectorul 4 Braila-Galati;

- Treapta III de restricții pentru sectorul 5.2 Dunare Brat Macin;

- Treapta I de restricții pentru sectorul 6 Chiciu - Vadu-Oii (amonte Chiciu);

- Treapta III de restricții pentru sectorul 6.1 Chiciu - Vadu-Oii;

- Faza de atenționare/avertizare pentru sectorul 5.1 Vadu-Oii – Braila;

- Faza de atenționare/avertizare pentru sectorul 1 Râul Buzău, între vărsare și p.h. Banița;

- Faza de atenționare/avertizare pentru sectorul 2 Râul Buzău, între ph Banița și ph Măgura.

***Administratia Bazinala de Apă Dobrogea-Litoral***

Din cauza scăderii nivelului și a debitului fluviului Dunărea pe **sectorul Chiciu – Cernavodă – Hârșova**, precum și tendința de scădere în următoarea perioadă, **va începe aplicarea prevederilor *Planului de restricții și folosire a apelor în perioadele deficitare pentru B.H. Dunăre 2021-2025.*** În acest sens, va fi instituită **faza de atenționare/avertizare** la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:

- în scop potabil: **S.C. R.A.J.A. S.A. Constanța – Sursa de apă potabilă Cernavodă;**

- transport: **C.N. A.C.N. Agigea cu alimentare apă din Dunăre;**

- industrie**: S.C. Sârme și Cabluri S.A. Hârșova;**

- irigații: **Ag. A.N.I.F. Filiala Îmbunătățiri Funciare Constanța; O.U.A.I. Ostrov-Babușa** și **O.U.A.I. Ostrov-Regie;**

- piscicultură: **SC Aquarom Elite Distribution Buc.–Am. pisc. Oltina** și **SC Danubiu Elite Buc. –Am. pisc. Dunăreni.**

**De asemenea, se trece la încetarea aplicării treptei 1 de restricții, la S.N.N. C.N.E. Cernavodă, și revenirea la faza de avertizare/atenționare**.

Din cauza scăderii semnificative în ultima perioadă a nivelului, respectiv a debitului **fluviului Dunărea – Braț Tulcea și Braț Sulina, pe sectorul Tulcea – Partizani - Maliuc – Crișan - Sulina**, precum și tendința de scădere pentru următoarea perioadă, se vor aplica **prevederile *Planului de restricții și folosire a apelor în perioadele deficitare pentru B.H. Dunăre 2021-2025***. În acest sens, se instituie **faza de atenționare/avertizare** la folosințele care se alimentează cu apa din Dunăre, **pe sectorul Tulcea – Partizani - Maliuc – Crișan - Sulina**, respectiv:

- în scop potabil: S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA – P.L. Crișan - P.L. Mila 23, S.C. Aquaserv SA Tulcea - P.L.Sulina;

- industrie: S.C. Alum SA Tulcea;

- irigații:SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL;

- piscicultură: SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.

Din cauza scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe **sectorul Dăeni – Măcin – Smârdan – Grindu - Chilia Veche**, precum și tendința de scădere pentru următoarea perioadă, **va continua aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025**. În acest sens, se instituie **aplicarea treptelor 1, 2** și **3 de restricții** la folosințele care se alimentează cu apă din Dunăre – Braț Măcin, pe sectorul Dăeni – Măcin – Smârdan, respectiv:

- în scop potabil: S.A.A.C. Dăeni, Comuna Smârdan, SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche;

- irigații:SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin, A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche).

Din cauza scăderii semnificative în ultima perioadă a nivelului, respectiv a debitului **fluviului Dunărea, pe Subsectorul 1.3 Dunăre - Braț Sfântu Gheorghe (Nufăru – Mahmudia – Murighiol - Sfântu Gheorghe**, precum și tendința de scădere pentru următoarea perioadă, se vor **aplica prevederile *Planului de restricții și folosire a apelor în perioadele deficitare pentru B.H. Dunăre 2021-2025.*** În acest sens, se instituie **faza de atenționare/avertizare** la folosințele care se alimentează cu apă din Dunăre, **pe sectorul Nufăru – Mahmudia – Murighiol - Sfântu Gheorghe**, respectiv:

- în scop potabil: SC Aquaserv SA - P.L. Mahmudia, SC Uzina de Apa Sf. Gheorghe;

- irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

- piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).

1. ***CALITATEA MEDIULUI***
2. **În domeniul aerului**

***Agenţia Naţională pentru Mediu și Arii Protejate*** informează că, din rezultatele analizelor efectuate pentru data de 23.07.2025 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

Nu a fost înregistrată depășirea valorii limită zilnice pentru indicatorul particule în suspensie PM10. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

***Garda Forestieră Râmnicu Vâlcea*** informează despre producerea, în data de 22.07.2025, ora 14:50, a unui incendiu de litieră pe raza Ocolului Silvic Dăbuleni, în zona localității Ocolna, judeţul Dolj. A fost afectată o suprafață totală de 0,5 ha în fond forestier proprietate publică a statului. Incendiul a fost stins în data de 22.07.2025, ora 18:00, de către personalul silvic, pompieri și cetățeni. Nu se cunosc cauzele izbucnirii incendiului.

***Garda Forestieră Râmnicu Vâlcea*** informează despre producerea, în data de 19.07.2025, ora 18:50, a unui incendiu de vegetație pe raza Ocolului Silvic Sadova, în zona localității Mârșani, judeţul Dolj. A fost afectată o suprafață totală de 0,86 ha în fond forestier proprietate publică a statului. Incendiul a fost stins în data de 19.07.2025, ora 21:00, de către personalul silvic, pompieri și cetățeni. Nu se cunosc cauzele izbucnirii incendiului.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

**DIRECȚIA COMUNICARE ȘI DIGITALIZARE**